Petroltenkwa ontplof by vulstasieFoto: ER24 ŉ Petroltenkwa het Saterdag in die parkeergebied by ŉ vulstasie op die N3 in Cato Ridge, KwaZulu-Natal, ontplof. Chitra Bodasing, woordvoerder van ER24, het gesê nog ŉ vragmotor en ŉ bakkie, wat naby die tenkwa gestaan het, het ook aan die brand geslaan. Die brandweer het die brande onder beheer gebring en die omgewing is afgesper. Niemand is in die voorval beseer nie. Die oorsaak van die ontploffing is nog nie bekend nie en word ondersoek.